CELEX: 62017TN0440
Language: lv
Date: 2017-07-04 00:00:00
Title: Lieta T-440/17: Prasība, kas celta 2017. gada 4. jūlijā – Arca Capital Bohemia/Komisija

16.10.2017   
            
            
               LV
            
            
               Eiropas Savienības Oficiālais Vēstnesis
            
            
               C 347/25
            
         Prasība, kas celta 2017. gada 4. jūlijā – Arca Capital Bohemia/Komisija
   (Lieta T-440/17)
   (2017/C 347/34)
   Tiesvedības valoda – angļu
   
      Lietas dalībnieki
   
   
      Prasītāja: Arca Capital Bohemia a.s. (Prāga, Čehijas Republika) (pārstāvis – M. Nedelka, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2017. gada 15. marta Lēmumu COMP/D3/PB/2017/026659, ar kuru saskaņā ar Regulu (EK) Nr. 1049/2001 ir daļēji atteikta piekļuve dokumentiem, kas attiecas uz lietu COMP/SA.17006 – C 27/04 (ex CZ 49/03) – Agrobanka Praha a.s. un GE Capital Bank a.s.;
            
         
               —
            
            
               atcelt Komisijas 2017. gada 4. maija Lēmumu Nr. C(2017) 3130 final, ar kuru ir apstiprināts Komisijas 2017. gada 15. marta Lēmums COMP/D3/PB/2017/026659;
            
         
               —
            
            
               piespriest Komisijai segt savus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka Regulas (EK) Nr. 1049/2001 4. panta 2. punkta pirmajā un trešajā ievilkumā paredzētie izņēmumi ir piemēroti nepareizi
               
                           —
                        
                        
                           Prasītājs šajā ziņā apgalvo, ka atbildētāja ir nepareizi piemērojusi atbilstīgo judikatūru, kas, prasītājas ieskatā, neattiecas uz gadījumiem, kuros administratīvā lieta ir izbeigta. Tāpat lietās par valsts atbalstu ir ļoti liela sabiedrības interese iegūt iespējami daudz informācijas, lai varētu kontrolēt valsts iestādes, kā arī saistībā ar argumentiem, kuru pamatā ir komerciālas intereses, būtu jāpiemēro apsvērumi, kas ir atšķirīgi no tiem, kuri attiecas uz uzņēmumu apvienošanās un aizliegtu vienošanos gadījumiem.
                        
                     
         
               2.
            
            
               Ar otro pamatu tiek apgalvots, ka iepazīšanās ar informāciju ir sevišķās sabiedrības interesēs.
               
                           —
                        
                        
                           Prasītājs šajā ziņā izvirza argumentus saistībā ar attiecīgās bankas privatizācijas iemesliem un Čehijas banku sektora stabilitāti.